2.3. การประกอบธุรกิจของแต่ละสายผลิตภัณฑ์

สวิตช์ชิ่ง เพาเวอร์ ซัพพลาย 

ลักษณะทั่วไป

สวิตชชิ่ง เพาเวอร์
ซัพพลายเป็นวงจรอีเลคโทรนิคส์ที่ซับซ้อนที่แปลงกระแสไฟฟ้าจากกระแสสลับเป็นกระแสตรงเพื่อจ่ายไฟฟ้าให้กับอุปกรณ์และชิ้นส่วนอีเลคโทรนิคส์ที่อยู่ในเครื่องคอมพิวเตอร์
เครื่องมือสื่อสาร และเครื่องมือเครื่องใช้อีเลคโทรนิคส์ต่างๆ
สินค้าเพาเวอร์ซัพพลายสามารถแบ่งออกได้หลายประเภทและชนิดตามความแตกต่างของการนำแรงดันไฟฟ้าไปใช้ที่ไม่เหมือนกัน
สวิตช์ชิ่ง เพาเวอร์ ซัพพลายที่บริษัทเดลต้าประเทศไทยผลิตสามารถแบ่งได้เป็น 3 ประเภท
ตามการใช้งานในคอมพิวเตอร์ และส่วนประกอบคอมพิวเตอร์ ได้แก่ สวิตช์ชิ่ง เพาเวอร์
ซัพพลายสำหรับคอมพิวเตอร์ตั้งโต๊ะ สวิตช์ชิ่ง เพาเวอร์ ซัพพลายสำหรับเซิฟเวอร์ และสวิตช์ชิ่ง
เพาเวอร์ ซัพพลายสำหรับแนตเวอคกิ้ง การที่จะดูระดับเทคโนโลยีเพาเวอร์ ซัพพลาย
ว่าอยู่ในระดับใด ต้องดูจากความหนาแน่นของกำลังไฟที่วัดเป็นหน่วย คิวบิค ต่อตารางนิ้ว เพาเวอร์
ซัพพลายที่ใช้เทคโนโลยีระดับสูงจะมีขนาดเล็กลงในขณะที่สามารถให้กำลังไฟฟ้าที่สูงขึ้น
ลูกค้าที่สำคัญของเดลต้าประเทศไทยสำหรับสินค้าเพาเวอร์ ซัพพลายคือ Dell, HP, Gateway,
Sun Microsystem, and Intel เป็นต้น คู่แข่งในตลาดคือ Lite-on, Hipro, Astec

ผลิตภัณฑ์อแดปเตอร์ของบริษัทฯ ส่วนใหญ่ผลิตเพื่อใช้กับ Notebook และเครื่องพิมพ์
มีเพียงส่วนน้อยที่ใช้กับเครื่องมือเครื่องใช้ไฟฟ้าภายในบ้าน เช่น Personal Data Application
(PDA) และโทรศัพท์ไร้สายที่ใช้ภายในบ้าน เป็นต้น
ในขณะที่ผลิตภัณฑ์ชาตร์เจอร์จะใช้กับโทรศัพท์มือถือเป็นส่วนใหญ่ ลูกค้าที่สำคัญของบริษัทฯ
สำหรับผลิตภัณฑ์ชาตร์เจอร์ คือ Dell, Black & Decker, HP เป็นต้น คู่แข่งในตลาดคือ
Astec, Lite on, SPI

สำหรับ DC-DC converter
เป็นกระบวนการแปลงแรงดันไฟกระแสตรงให้ต่ำลงในระดับที่ผู้ใช้ต้องการ หนึ่งในผลิตภัณฑ์ DC-DC
converter ที่บริษัทเดลต้าประเทศไทยผลิตคือ VRM (Voltage Regulated Module)
หลักการนำไปใช้งานคือ ป้อนแรงดันคงที่ให้กับ Micro Processor
ซึ่งต้องการแรงดันที่คงที่ในขณะที่มีการเปลี่ยนแปลงของ Load (Dynamic Load) การเพิ่ม VRM
ในคอมพิวเตอร์ทำให้การทำงานของ Micro Processor เป็นไปอย่างราบรื่นและรวดเร็ว

วิวัฒนาการผลิตภัณฑ์เพาเวอร์ ซัพพลาย ในเดลต้าเริ่มจากสวิตช์ชิ่ง เพาเวอร์ ซัพพลาย
ถูกแทนที่ด้วยการใช้อแดปเตอร์ ที่มี DC-DC converter
วางไว้ในตำแหน่งที่ใกล้กับการทำงานของวงจรไฟฟ้าซึ่งสามารถช่วยให้มีความปลอดภัยและแน่นอนมากกว่าเมื่อก่อน
เนื่องจาก 2 สาเหตุหลักคือ

1.  อุปกรณ์อีเลคโทรนิคส์ในปัจจุบันต้องการใช้กำลังไฟที่เท่าเดิมหรือสูงขึ้น แต่ในขณะเดียวกัน
    Semiconductor ในวงจรต้องการแรงดันที่ต่ำลง จึงทำให้ต้องป้อนกระแสไฟที่สูงขึ้น
    การถ่ายโอนกระแสไฟที่สูงขึ้นอย่างมากในระยะยาวจะเป็นอันตราย

2.  เมื่อกระแสไฟวิ่งผ่านในสายลวดจะทำให้เกินแรงต้านทำให้เกิดการสูญเสียแรงดัน
    ทำให้การทำงานของวงจรไม่ราบรื่น ด้วยเหตุผลที่กล่าวมาทั้งสองข้อจึงจำเป็นต้องติดตั้ง
    DC-DC converter
    ไว้ใกล้กับวงจรใช้งานเพื่อแปลงแรงดันไฟฟ้าให้ต่ำลงมาอย่างคงที่แต่สามารถป้อนกระแสไฟที่สูงขึ้นในระยะสั้นให้กับวงจรใช้งาน

การผลิต

อุปกรณ์และเครื่องจักรในการผลิตสวิตช์ชิ่ง เพาเวอร์ ซัพพลาย และอแดปเตอร์ อยู่ที่บนชั้น 2
ของโรงงานที่ 5 ในนิคมอุตสาหกรรมบางปู บนพื้นที่ 35,000 ตารางเมตร ปี 2544
มีพนักงานทั้งสิ้น 2,800 คนในสายการผลิตสวิตช์ชิ่ง เพาเวอร์ ซัพพลาย
อุปกรณ์และเครื่องมือเครื่องใช้ในการผลิตถูกปรับให้เข้ากับการผลิตสวิตช์ชิ่ง เพาเวอร์ ซัพพลาย
และ อแดปเตอร์ ทุกชนิด โดยปรับปรุงเพียงเล็กน้อยในการออกแบบวงจรและเครื่อง Auto
Insertion บริษัทฯ มีกำลังการผลิตสวิตช์ชิ่ง เพาเวอร์ ซัพพลายสำหรับ เดสทอป 12 ล้านชิ้น
สวิตช์ชิ่ง เพาเวอร์ ซัพพลายสำหรับเซิฟเวอร์ 2 ล้านชิ้น สวิตช์ชิ่ง เพาเวอร์ ซัพพลาย
สำหรับแนตเวอร์คกิ้ง 20 ล้านชิ้น และ DC-DC converter 12 ล้านชิ้น ต่อปี

มอนิเตอร์ และกลุ่มผลิตภัณฑ์ประเภทจอแสดงภาพ

ลักษณะทั่วไป

บริษัทเดลต้าประเทศไทยเป็นฐานหลักในการผลิตมอนิเตอร์
ถึงแม้ว่าจะมีสินค้าประเภทอื่นนอกเหนือจากมอนิเตอร์ที่ผลิตในในบริษัทเดลต้าใต้หวัน เช่น
จอแสดงภาพ Micro Display LCD
แต่มอนิเตอร์ก็ยังคงเป็นผลิตภัณฑ์หลักที่สำคัญในการทำรายได้ให้กับกลุ่มบริษัทเดลต้า ตลอดเวลา 10
ปีที่ผ่านมาตั้งแต่การก่อตั้งบริษัทเดลต้าประเทศไทย มีเพียงมอนิเตอร์ Cathode Ray Tube (CRT)
ที่ผลิตโดยบริษัทฯ สิ่งที่สร้างมูลค่าเพิ่มให้กับบริษัทฯ ตลอดระยะเวลาที่ผ่านมาคือ
ประสพการณ์ในการออกแบบวงจรเพื่อแสดงภาพข้อมูลในรูปที่มนุษย์สามารถอ่านได้
ถึงแม้ว่าเทคโนโลยี CRT จะเกิดขึ้นในตลาดมามากกว่า 50 ปี
แต่ก็ยังเป็นที่นิยมของผู้บริโภคด้วยเหตุผลด้านราคา จนกระทั่งถึงปี 2544 เมื่อมีการผลิต TFT LCD
panel ที่มากเกินไป ทำให้ราคาจอภาพ TFT LCD
ต่ำลงไปอยู่ในระดับที่ก่อให้เกิดการเปลี่ยนแปลงความต้องการจากจอภาพ CRT ไปเป็นจอภาพ TFT
LCD ดังนั้นในปี 2545 บริษัทเดลต้าประเทศไทย จะผลิตจอภาพ TFT LCD
เพื่อเป็นทางเลือกอีกอันให้กับลูกค้า จอภาพแบบ CRT
ที่จะยังคงผลิตในเมืองไทยส่วนใหญ่นั้นมีความหนาน้อยกว่าขนาดทั่วๆไปของ CRT
ที่มีขนาดหน้าจอตั้งแต่ 17 นิ้ว ถึง 23 นิ้ว ลูกค้าที่สำคัญของผลิตภัณฑ์มอนิเตอร์ ได้แก่ Viewsonic,
HP, Fujitsu, Gateway

การผลิต

จอมอนิเตอร์ผลิตที่โรงงานที่ 1 ซึ่งตั้งอยู่ในนิคมอุตสาหกรรมบางปู บนพื้นที่ทั้งหมดกว่า 18,000
ตารางเมตร ในเนื้อที่ 17 ไร่ มีพนักงานทั้งหมดประมาณ 1,000 คนในปี 2544
อุปกรณ์ในการผลิตสามารถนำมาดัดแปลงให้เข้ากับการผลิตทั้ง จอภาพ CRT และ LCD
เนื่องจากความคล้ายคลึงกันของขบวนการในสายการผลิต

กลุ่มผลิตภัณฑ์ชิ้นส่วนอีเลคโทรนิคส์ (คอมโพเน้นท์)

ข้อมูลทั่วไป:

บริษัทเดลต้าประเทศไทยผลิตชิ้นส่วนอีเลคโทรนิคส์หรือคอมโพเน้นท์
เพียงแค่ไม่กี่ชนิดเมื่อเปรียบเทียบกับกลุ่มบริษัทเดลต้าที่มีการผลิตหลายชนิดมากกว่า โดยทั่วไปบริษัทฯ
ผลิตคอมโพเน้นท์เพื่อเป็นการป้อนชิ้นส่วนให้กับผลิตภัณฑ์อื่น เช่น สวิตชชิ่ง เพาเวอร์ ซัพพลาย
ทั้งนี้เพื่อให้มั่นใจได้ในคุณภาพ และ ผลกำไร และในบางกรณี กลุ่มบริษัทเดลต้า
ได้เริ่มต้นธุรกิจค้าขายกับกลุ่มลูกค้าจากผลิตภัณฑ์คอมโพเน้นท์ก่อน
แล้วจึงนำไปสู่ผลิตภัณฑ์ที่มีเทคโนโลยีสูงขึ้น
แมกเนติกและตัวกรองคลื่นแม่เหล็กไฟฟ้าเป็นชิ้นส่วนอีเลคโทรนิคส์ที่สำคัญที่ผลิตในประเทศไทยก่อนการเริ่มผลิตภัณฑ์พัดลมระบายอากาศ
ในปี 2544 แท้ที่จริงแล้วพัดลมระบายอากาศ
เป็นชิ้นส่วนอีเลคโทรนิคส์หลักที่ผลิตโดยกลุ่มบริษัทเดลต้า
โดยสามารถทำรายได้ให้กลุ่มบริษัทเดลต้ามากกว่าครึ่งหนึ่งของรายได้ทั้งหมดที่ได้จากการผลิตชิ้นส่วนอีเลคโทรนิคส์ในแต่ละปี
ถึงแม้ว่าราคาของชิ้นส่วนอีเลคโทรนิคส์นี้จะต่ำ
แต่สามารถทำกำไรได้มากเมื่อเปรียบเทียบกับธุรกิจที่สำคัญอื่นๆในกลุ่ม

การผลิต

แมกเนติก ผลิตในประเทศไทย ณ โรงงานที่ 5 บริเวณอาคารชั้นหนึ่งด้วยพื้นที่ในการผลิต 30,000
ตารางเมตร มีพนักงานทั้งหมดประมาณ 1,000 คน ในสายการผลิตของแมกเนติก
โรงงานแมกเนติกได้รับ QA9000 สำหรับมาตรฐานอุตสาหกรรมยานยนต์ ส่วน
พื้นที่การผลิตตัวกรองคลื่นแม่เหล็กไฟฟ้าอยู่ที่โรงงานที่ 3 ในนิคมอุตสาหกรรมบางปู
ด้วยพื้นที่ทั้งหมดกว่า 14,951 ตารางเมตร บนเนื้อที่ 3 ไร่ และมีพนักงานทั้งหมดประมาณ 1,000
คน ณ. ปี 2544

สิทธิหรือข้อจำกัดในการประกอบธุรกิจ

[TABLE]

ภาวะอุตสาหกรรมและการแข่งขันใน

โครงสร้างของอุตสาหกรรมห่วงโซ่อุปทานอีเลคโทรนิคส์

ผู้ประกอบการในอุตสาหกรรมห่วงโซ่อุปทานอีเลคโทรนิคส์นี้สามารถแบ่งออกได้เป็น 3 ประเภทคือ
บริษัทผู้พัฒนาและจำหน่ายเครื่องคอมพิวเตอร์ให้แก่ผู้บริโภค (Original Engineering
Manufacturing "OEMs" )บริษัทรับจ้างผลิตชิ้นส่วน อุปกรณ์ และเครื่องอีเลคโทรนิคส์
และคอมพิวเตอร์ Electronics Manufacturing Services (EMSs)
และบริษัทผู้ชำนาญในการผลิตชิ้นส่วนอีเลคโทรนิคส์บางประเภท Component Specialty
Companies บริษัทที่ผลิตเครื่องคอมพิวเตอร์และชิ้นส่วน อุปกรณ์ (ฮาร์ดแวร์) ซึ่งเป็นผู้พัฒนาชิ้นส่วน
อุปกรณ์เครื่องจักร สำหรับคอมพิวเตอร์ และเครื่องใช้ไฟฟ้าภายในบ้านนี้ มีชื่อเรียกว่า
บริษัทผู้พัฒนาและจำหน่ายเครื่องคอมพิวเตอร์แก่ผู้บริโภค (Original Engineering
Manufacturing "OEM" ) อันได้แก่ บริษัทคอมพิวเตอร์รายใหญ่ของโลก เช่น บริษัทไอบีเอ็ม
บริษัทแอ๊ปเปิ้ล บริษัทฮิวเลตต์แพคการ์ด บริษัทเเดล บริษัทเอเซ่อร์ บริษัทคอมแพค เป็นต้น
บริษัทเหล่านี้มีการลงทุนทางด้านเทคโนโลยีอย่างมาก
โดยเฉพาะอย่างยิ่งในด้านวิจัยและพัฒนาสินค้าอีเลคโทรนิคส์และคอมพิวเตอร์ต่างๆ
โดยมีลักษณะการดำเนินงานที่สำคัญคือ

1.  ออกแบบและพัฒนาเทคโนโลยีใหม่สำหรับรูปแบบและการผลิตสินค้าอีเลคโทรนิคส์และคอมพิวเตอร์ต่างๆ

2.  จัดทำสินค้าอีเลคโทรนิคส์และคอมพิวเตอร์ต้นแบบเพื่อเสนอในตลาดผู้บริโภค

3.  ผลิตสินค้าอีเลคโทรนิคส์และคอมพิวเตอร์เพื่อจำหน่ายแก่ผู้บริโภค

4.  จัดจำหน่ายสินค้าอีเลคโทรนิคส์และคอมพิวเตอร์ในตลาดผู้บริโภค

5.  ให้บริการหลังการขายแก่ผู้บริโภคที่ซื้อสินค้า

  บริษัท EMS ต่างๆ ที่รับจ้างผลิตชิ้นส่วน อุปกรณ์และเครื่องอีเลคโทรนิคส์และคอมพิวเตอร์
  โดยมากมักเป็นบริษัทที่มีประสิทธิภาพในการควบคุมการผลิตได้ดี
  ซึ่งส่วนใหญ่จะตั้งอยู่ในประเทศต่างๆ ในแถบเอเชีย
  บริษัทรับจ้างผลิตบางรายจะมีความเชี่ยวชาญเฉพาะชิ้นส่วนหรืออุปกรณ์บางประเภท
  ในขณะที่บริษัทรับจ้างบางรายจะมีความเชี่ยวชาญในการผลิตและประกอบเครื่องคอมพิวเตอร์ทั้งระบบ
  ซึ่งบริษัท เดลต้า อีเลคโทรนิคส์ (ประะเทศไทย) จำกัด (มหาชน)
  ก็จัดอยู่ในกลุ่มบริษัทรับจ้างผลิตที่มีความเชี่ยวชาญเฉพาะส่วนนี้
  อย่างไรก็ตามเนื่องจากสภาพเศรษฐกิจตกต่ำในหลายปีที่ผ่านมามีผลบังคับให้บริษัท OEM
  ส่วนใหญ่ต้องหาแหล่งผลิตจากภายนอก ในการผลิตสินค้าจำนวนมากของตน
  จึงแบ่งการผลิตให้กับบริษัท EMS เป็นผู้ผลิต (Out Sourced)
  ทั้งนี้เพื่อให้ได้ราคาที่ถูกที่ลูกค้าสามารถซื้อได้ มากกว่าร้อยละ 50
  ของสินค้าคอมพิวเตอร์ประเภทใช้เทคโนโลยีระดับพื้นฐานได้ถูกส่งไป out sourced
  แนวโน้มในการหาแหล่งผลิตจากภายนอก out sourced
  ได้เริ่มปรากฎในกลุ่มผู้ผลิตสินค้าโทรคมนาคมและเครื่องใช้ไฟฟ้าภายในบ้านเช่นกัน
  ในปัจจุบันบริษัท OEM ในแถบตะวันตกได้มีการ out sourced ออกมามากแล้ว
  แต่ประเทศในแถบเอเชีย อาทิเช่น ญี่ปุ่น ยังไม่ได้ out sourced มากเท่าที่ควร
  ดังนั้นจึงเป็นที่คาดหมายว่าแนวโน้มในการหาแหล่งผลิตภายนอกของ OEM
  ในประเทศญี่ปุ่นจะมีมากขึ้นและจะทำให้ธุรกิจของบริษัท EMS
  มีการลงทุนอย่างมากในส่วนที่เกี่ยวข้องกับการผลิต เพื่อให้สามารถทำการผลิตสินค้าปริมาณสูงได้
  ในขณะเดียวกันบริษัทผู้มีความชำนาญในการผลิตชิ้นส่วนอีเลคโทรนิคส์บางประเภท
  จะลงทุนในด้านเทคโนโลยีให้กับสินค้าเฉพาะอย่างของตน
  ดังนั้นบริษัทผู้มีความชำนาญในการผลิตชิ้นส่วนอีเลคโทรนิคส์จะมีความสามารถพิเศษในการออกแบบและพัฒนาสินค้าในกลุ่มที่ตัวเองมีความชำนาญ
  ตัวอย่างของบริษัทที่มีความเชี่ยวชาญเฉพาะทางในการผลิตชิ้นส่วนอีเลคโทรนิคส์บางประเภทได้แก่
  บริษัทผู้ผลิตสารกึ่งตัวนำ บริษัทผู้ผลิตเพาเวอร์ ซัพพราย บริษัทผู้ผลิตดิสก์ ไดรฟ เป็นต้น
  อย่างไรก็ตามบริษัทผู้มีความชำนาญในการผลิตชิ้นส่วนอีเลคโทรนิคส์บางประเภท
  ก็ถือเป็นส่วนหนึ่งของอุตสาหกรรมผู้รับจ้างผลิตชิ้นส่วน
  อุปกรณ์และเครื่องอีเลคโทรนิคส์และคอมพิวเตอร์ด้วยเช่นกัน

อุตสาหกรรมผู้รับจ้างผลิตส่วนประกอบอีเลคโทรนิคส์

บริษัทผู้รับจ้างผลิตสินค้าอีเลคโทรนิคส์ส่วนใหญ่ขายสินค้าของตนเข้าตลาดคอมพิวเตอร์เกือบทั้งหมด
แม้ว่าสินค้าชิ้นส่วนอีเลคโทรนิคส์เหล่านั้นสามารถใช้ในสินค้าอื่น ๆ นอกเหนือจากคอมพิวเตอร์เช่นกัน
ใช้ในเครื่องมือสื่อสาร (กล้องถ่ายรูป) เครื่องใช้ในบ้านและในสำนักงานและอุปกรณ์ไร้สายต่าง ๆ
บริษัทผู้รับจ้างผลิตสามารถแบ่งออกเป็น 2 กลุ่มใหญ่คือ
กลุ่มแรกเป็นกลุ่มที่รับจ้างผลิตชิ้นส่วนอุปกรณ์และเครื่องคอมพิวเตอร์ครบชุด (Full System
Assembly) เป็นบริษัทที่มีขนาดใหญ่ตั้งอยู่ใกล้กับตลาดผู้ซื้อ ซึ่งเป็นบริษัทของประเทศสหรัฐอเมริกา
เช่น บริษัทโซเลสตรอน บริษัทเซเลสติกา บริษัทของประเทศไต้หวันเช่น เลเจ่น
และบริษัทแนทสตีลอีเลคโทรนิคส์ของประเทศสิงคโปร์เป็นต้น กลุ่ม 2
เป็นกลุ่มที่รับจ้างผลิตชิ้นส่วนเฉพาะประเภท (Component Assembly) ซึ่งสามารถแบ่งออกเป็น 3
ส่วนได้ดังนี้

1.  ตลาดสินค้าที่ใช้เทคโนโลยีระดับสูง :
    เนื่องจากการพัฒนาและการผลิตสินค้าที่ใช้เทคโนโลยีระดับ

สูงเริ่มเกิดขึ้นในประเทศแถบตะวันตก
แล้วจึงถ่ายทอดมายังประเทศแถบกลุ่มเอเชียเหนือบางประเทศ
เนื่องจากความต้องการสินค้าเพิ่มสูงขึ้น
จึงจำเป็นต้องผลิตสินค้าออกมารองรับความต้องการของตลาดที่เพิ่มขึ้น
ประกอบกับการพัฒนาการผลิตทำให้ต้นทุนการผลิตถูกลง ตัวอย่างของสินค้าประเภทนี้คือ เวเฟอร์
แผ่นจอแอลซีดี หลอดภาพ และ ไมโครซิพ เป็นต้น
ปัจจัยหลักของการแข่งขันของสินค้าในกลุ่มนี้เกี่ยวข้องกับขอบเขตของการนำเทคโนโลยีระดับสูงมาใช้และความต้องการในการลงทุนสูงที่สามารถให้ผลตอบรับคุ้มค่ากลับคืน
ศูนย์กลางของการผลิตยังคงอยู่ที่ประเทศอเมริกา ญี่ปุ่น และ เอเชียเหนือ

2.  ตลาดสินค้าที่ใช้เทคโนโลยีระดับกลาง :
    หลังจากที่สินค้าที่ใช้เทคโนโลยีระดับสูงครองตลาดมาได้

ระยะหนึ่ง การพัฒนาด้าน
เทคโนโลยีได้ทำให้ต้นทุนในการผลิตต่ำลงซึ่งจะทำให้ราคาเสนอขายแก่ผู้บริโภคลดลงด้วย ดังนั้น
ความต้องการที่มากขึ้น อันเนื่องมาจากราคาที่ลดลง จึงทำให้ความต้องการการผลิตมีปริมาณสูงขึ้น
แต่เนื่องจากระบบการผลิตของสินค้าประเภทนี้ต้องการแรงงานที่มีฝีมือจำนวนมากและใช้เทคโนโลยีที่เกี่ยวข้องกับความสามารถในการออกแบบและการประกอบชิ้นส่วนทางอีเล็คโทรนิกส์ต่าง
ๆ ตัวอย่างของสินค้าประเภทนี้ คือ อีเอ็มไอ ฟิลเตอร์ (Electro-Magnetic Interference
filters) จอมอนิเตอร์ขนาดใหญ่และจอมอนิเตอร์แบบมือถือหรือที่ใช้กันในโน้ตบุ๊ค รวมทั้งสวิตช์ชิ่ง
เพาเวอร์ ซัพพลาย เป็นต้น ปัจจัยหลักของการแข่งขันในกลุ่มนี้คือ ฝีมือของแรงงาน
ระดับเทคโนโลยี ความพร้อมของสาธารณูปโภคพื้นฐาน และประสิทธิภาพการผลิต
ศูนย์กลางการผลิตของสินค้าประเภทนี้ส่วนใหญ่จะอยู่ในประเทศแถบเอเชียตะวันออกเฉียงใต้
อย่างเช่น ประเทศไทย มาเลเชีย และ ฟิลิปปินส์
เนื่องจากการได้รับการสนับสนุนจากคณะกรรมการการส่งเสริมการลงทุน (BOI)
และการมีแหล่งวัตถุดิบในภูมิภาคที่เพียงพอ จึงทำให้ผลประโยชน์ด้านการแข่งขันของบริษัทฯ
ดูจะได้เปรียบบริษัทอื่น ๆ ในแถบประเทศเพื่อนบ้านด้วยกัน

3.  ตลาดสินค้ามาตรฐานหรือสินค้าที่ใช้เทคโนโลยีขั้นต่ำ : สินค้าส่วนใหญ่ในกลุ่มตลาดประเภทนี้จะ

ถือเป็นสินค้ามาตรฐานที่ไม่จำเป็นต้องใช้ เทคโนโลยีระดับสูงในด้านการผลิต
รวมทั้งไม่ต้องการการออกแบบสินค้ามากนัก
โดยปกติสินค้าที่ใช้เทคโนโลยีขั้นต่ำมักจะมีกำไรขั้นต้นต่ำกว่าสินค้าอื่น ๆ
เนื่องจากจำเป็นต้องใช้แรงงานจำนวนมาก
ดังนั้นการมีอัตราจ้างแรงงานต่ำจึงเป็นสิ่งสำคัญที่จะทำให้บริษัทในกลุ่มสินค้าประเภทนี้ประสบความสำเร็จ
ตัวอย่างของสินค้าประเภทนี้คือ แมกเนติก บอลแบริ่ง และพัดลมในคอมพิวเตอร์เป็นต้น
ศูนย์กลางการผลิตส่วนใหญ่จะอยู่ในประเทศที่กำลังพัฒนา เช่นประเทศจีน และประเทศเวียดนาม
ประเทศไทยมีแหล่งการผลิตอุปกรณ์ทางอีเล็คโทรนิคส์จำนวนมากที่มุ่งไปในการใช้สินค้ามาตรฐานหรือสินค้าที่ใช้เทคโนโลยีขั้นต่ำมาเป็นเวลานานเนื่องจากมีอัตราจ้างแรงงานต่ำ
อย่างไรก็ตาม
แรงงานไทยก็ได้พัฒนาฝีมือขึ้นมาอย่างรวดเร็วทำให้ประเทศไทยกลายเป็นศูนย์กลางการผลิตที่สำคัญแห่งหนึ่งที่จะพัฒนาไปเป็นสินค้าทางอีเลคโทรนิคส์ที่ใช้เทคโนโลยีขั้นกลาง
และในอนาคตข้างหน้าจะสามารถพัฒนาไปเป็นผู้ผลิตสินค้าที่ใช้เทคโนโลยีขั้นสูงได้ในที่สุด

อุตสาหกรรมในปี 2544

เมื่อมีเครื่องคอมพิวเตอร์ที่มีราคาต่ำกว่า 1,000 เหรียญ สหรัฐมาขายในตลาด บริษัท OEM
ได้ถูกบีบให้รวมตัวกันโดยเหลือไว้เพียงบริษัทขนาดใหญ่เพื่อเป็นการลดต้นทุนในการประกอบการเช่น
การขนส่งสินค้าและการบริหารสินค้าและการบริหารสินค้าคงคลัง ในขณะเดียวกันบริษัท OEM
จำเป็นต้องคัดเลือกผู้ขายสินค้าและบริการให้กับบริษัทของตนเช่นกัน
สำหรับคุณสมบัติในการเลือกผู้ขายสินค้าและบริการที่รวบรวมได้มีดังนี้
คุณภาพและการยืดหยุ่นได้ในการผลิตสินค้า
ประสิทธิภาพและเครือข่ายในการขนส่งสินค้าและการบริหารสินค้าคงคลังความเชื่อถือได้ของฝ่ายบริหาร
ราคาสินค้า และความมั่นคงของสถานะทางการเงินและกระแสเงินสด
เนื่องจากการรวมตัวกันของบริษัทผู้พัฒนาและจำหน่ายเครื่องคอมพิวเตอร์ให้แก่ผู้บริโภครายย่อยให้เหลือเพียงบริษัทใหญ่ไม่กี่แห่งยังอยู่ในระหว่างการดำเนินการ
จึงเปิดโอกาสให้บริษัทที่รับจ้างผลิตชิ้นส่วน อุปกรณ์ และเครื่องอีเลคโทรนิคส์ และคอมพิวเตอร์
และบริษัทผู้มีความชำนาญในการผลิตชิ้นส่วนอีเลคโทรนิคส์บางประเภทได้เข้ามาลงทุนหรือรวมตัวกันเพื่อการประกอบการที่ดีขึ้นมีตลาดสินค้าที่กว้างขึ้นและหลากหลาย
อีกทั้งยังมีต้นทุนต่ำอีกด้วย

ผลกระทบต่อสิ่งแวดล้อม

การควบคุมผลกระทบต่อสิ่งแวดล้อมของบริษัทฯ
จะอยู่ภายใต้การควบคุมของหน่วยงานการนิคมอุตสาหกรรมแห่งประเทศไทย
และได้รับการรับรองเรื่องสิ่งแวดล้อมจากกระทรวงแรงงาน ที่ผ่านมาทางบริษัทฯ
ไม่ได้ทำให้มีผลกระทบต่อสิ่งแวดล้อมใดๆ ทั้งสิ้น และถือว่าบริษัทฯ อยู่ในเกณฑ์มาตรฐาน
จากการตรวจสอบของเจ้าหน้าที่การนิคมอุตสาหกรรมแห่งประเทศไทย และในเดือนตุลาคม 2541
บริษัทได้รับใบรับรองมาตรฐาน ISO 14001 ซึ่งตรวจสอบและประเมินโดย บริษัท SGS Yarsley
International Certification Services Ltd., ประเทศ

สหราชอาณาจักร